1994-ben, 27 évesen debütált a Formula–1-es világbajnokságon. Első évében a francia Ligier csapatánál versenyzett. A német nagydíjon másodikként ért célba Gerhard Berger mögött, ezentúl pedig még összesen két futamon ért be pontszerző helyen. A francia nagydíjat leszámítva a szezon összes futamát teljesítette; a portugál nagydíjon kilencedik volt, később azonban kizárták. A bajnokságban a tizenegyedik helyet szerezte meg.